STRUCTURI DE TEXT PUBLICITAR „Valori spirituale și mentalități românești în spațiul publicitar” OACHEȘU IOANA-ANDREEA CRP, ANUL al III –lea, GRUPA 3 I. ARGUMENT În cazul industriei băuturilor alcoolice, se pune accentul pe cunoașterea publicului țintă și satisfacerea nevoilor lui precum și pe cunoașterea stilului lor de viață. Mesajele explicit persuasive au fost înlocuite de structuri publicitare subtile, vizand percepția și emoția audienței. În cazul băuturilor alcoolice sunt subliniate cu rafinament beneficiile produselor. Uneori se ajunge chiar crearea sau identificarea cu un stil de viață sau o formă de aristocrație. Proiectul de față urmărește să prezinte maniera prin care brandurile rom ânești din industria vinului își poziționează produsele făcând apel la conceptul de tradiție și totodată introduc și elemente de noutate, ipostaze diferite, pentru a demonstra că pot ține pasul cu nevoile consumatorilor și cu evoluția rapidă a societății. De asemenea, voi analiza modul în care brandurile comunică publicurilor prin intermediul reclamelor, dacă acestea reuşesc să transmită cu adevărat identitatea produsului, dacă mesajul iconic se află în perfectă concordanţă cu mesajul textual şi în ce fel optarea pentru un anumit mesaj iconic este o alegere reuşită. Mai exact, vor fi analizate trei reclame din industria vinului romanesc, pentru a vedea în ce manieră respectă sau nu elementul de tradiție și toate celelalte criterii menționate anterior. II. PARTEA TEORETICĂ O dată cu dezvoltarea unei pieţe libere în România şi cu dezvoltarea spiritului concurenţial, piaţa de publicitate a luat amploare, firmele alocând bugete uriaşe în realizarea unor campanii publicitare. Ne este practic imposibil să ne mai ferim din calea avalanşei de mesaje publicitare care se îndreaptă către noi zi de zi. Confruntându-se cu o asemenea situaţie, publicitarii au înţeles că a face reclamă unui produs nu mai reprezintă o muncă facilă, ci trebuie să fii capabil ca mereu să vii cu ceva nou, să ţii pasul cu schimbările produse şi să ştii să promovezi un produs tinând cont de valoarea brandului, de targetul acestuia şi de context. Acestia sunt factori care fac diferenţa dintre o reclamă bună şi una proastă. În cadrul acestui fenomen, reclamele print se bucură de o poziţie privilegiată. În ceea ce privește industria vinurilor romanești, accentul este pus pe tradiție, în general, deoarece se consideră că “vechimea este direct proporțională cu calitatea produsului”1. De aceea, cele mai multe reclame la vin subliniaza ideea de istoricitate prin referire la un anumit numar de ani, sau la anul în care produsul a aparut pe piață pentru prima data. Publicul țintă vizat este, în general, format din persoane „mature, echilibrate, conservatoare, stabile, care pun mare preț pe trecut, pe ideea de continuitate, pe expertiza confirmată de experiența în domeniu”2. La nivel lingvistic, ideea de tradiție este reliefată prin prezența unor unități lexicale și frazeologice menite să accentueze orientarea spre trecut. Dintre cele două elemente ale reclamei, imaginea este cea care captează prima atenţia privitorului şi îl determină sau nu să parcurgă şi textul. Acesta este şi motivul pentru care orice element vizual prezent în reclamă nu este întâmplător, iar prezenţa lui acolo, exact în acea manieră, a fost îndelung studiată. Reclama trebuie să respecte principiul AIDA (atenţie, interes, dorinţă, acţiune), mai exact, să atragă atenţia publicului, să o menţină pentru a reuşi să-i stârnească interesul, să-l determine să-şi dorească acel produs pentru ca în final acesta să acţioneze, adică să-l cumpere sau să apeleze la serviciul promovat. Relaţia dintre mesajul textual şi cel iconic nu este una arbitrară. “Mesajul textual şi cel iconic sunt indisolubil legate. Ele se sugerează şi se completează reciproc, se susţin pentru a genera forţa de persuadare necesară împlinirii principiului AIDA până la capăt. Dacă textul 1 2 Olga Bălănescu, Reclama Romanească, pg 39 Olga Bălănescu, Reclama Romanească, pg 41 este umoristic, atunci şi imaginea trebuie să fie comică, după cum o imagine clasică se potriveşte unui text aşezat” 3 Reclama românească “mizează pe mesaje subtile care fac trimitere la anumite valori ale consumatorului, adică la un stil de viaţă rafinat, apartenenţa la un grup select, selfesteem ridicat. Accentul cade pe individualitate în sensul că asocierea cu o anumită marcă îţi imprimă valorile acelei mărci şi te face mai puternic ca personalitate”4 În ceea ce priveste tradiția, componenta iconică nu cunoaște forme ieșite din comun. Reprezentările pastrează elemente natural, precum cadrul familial, natura, se folosesc culori calde, iar formele gepmetrice sunt blande, familiare. Trecând de la mesajul iconic la cel textual, acesta este alcătuit din:      titlu; corpul textului; slogan; logo; marcă. Elementul cel mai important al mesajului textual este titlul. Titlul este primul citit de public şi în funcţie de acesta, restul textului va mai fi sau nu parcurs. Funcţiile titlului sunt:  “creează condiţiile optime pentru realizarea principiului AIDA (atrage atenţia, stârneşte interesul Receptorului, marchează şi motivează dorinţa acestuia de a achiziţiona produsul, îl determină să treacă la acţiune: cumpărarea propriu-zisă);  defineşte publicul ţintă ( produsul/serviciul se adresează bărbaţilor în general, şoferilor, gospodinelor, adolescenţilor, tinerelor active şi independente, persoanelor suferind de diferite boli, ş.a.);  scoate în evidenţă beneficiul oferit.” 5 3 Olga Bălănescu, Redactare de texte: cum să scriem corect un text administrativ, publicistic, publicitar şi politic, Ed. Ariadna „ 98, Bucureşti, 2007, capitolul VIII “Textul publicitar”, p. 244 4 Olga Bălănescu, Reclama românească, p. 9 5 Olga Bălănescu, Redactare de texte: cum să scriem corect un text administrativ, publicistic, publicitar şi politic, Ed. Ariadna „ 98, Bucureşti, 2007, capitolul VIII “Textul publicitar”, p. 249 Corpul textului „reprezintă partea cea mai consistentă a textului. Aici se oferă toate detaliile semnificative ale produsului. Sunt produse care au nevoie de o prezentare minuţioasă pentru a câştiga încrederea.”6 Corpul textului poate sa lipsească din cadrul unei reclame, acesta fiind cel mai adesea întâlnit în cazul promovării unor pro duse din domeniul farmaceutic sau cu un grad de implicare mare din partea publicului (achiziţionarea unei maşini, efectuarea unui credit la bancă). Corpul textului trebuie să nu facă apel la latura emoţională a publicului, să fie redactat într-o manieră cât mai clară, pe înţelesul tuturor, să raspundă principalelor întrebări cum ar fi cele legate de beneficii, costuri, amănunte tehnice etc. În cazul reclamelor la parfumuri, îmbrăcăminte/încălţăminte, corpul textului lipseşte, fiind suficiente doar prezentarea mărcii si a unei fotografii sugestive. Sloganul este un element pe care îl întâlnim în toate tipurile de reclame, fie că ne referim la cele print, audio, video sau bannere. Sloganul trebuie să fie redus în numărul de cuvinte, să fie ingenios, să aducă ceva nou şi să fie uşor de reţinut. Marca este “un nume, un termen, un semn, un simbol, un desen sau orice combinaţie a acestor elemente, servind la identificarea bunurilor sau a serviciilor unui vânzător sau grup de vânzători, pentru a le diferenţia de cele ale concurenţilor”7, Marca este cea care va ajunge într-un final să fie căutată pentru a fi cumparată de către consumator. Cu cât valoarea capitalului de marcă este mai mare, cu atât şi idea implementată în mentalul colectiv asupra produsului este una favorabilă, ajungand să se platească sume impresionante doar pentru marcă. Logoul “reprezintă forma consacrată din reclamă a denumirii sponsorului”8 De asemenea, o reclama bună ar trebui să respecte cele patru maxime: Maxima cantității stipulează necesitatea transmiterii doar a acelor informații care sunt necesare pentru înțelegerea corespunzătoare a mesajului. Această maximă exclude posibilitatea unui mesaj prolific, ba chiar redundant ( este frecvent încălcată în dialogul cotidian). Se respacta în comunicarea desfășurată pe baza interacțiunii verbale de tranzacție ( 6 7 Idem p. 256 Olga Bălănescu, Redactare de texte: cum să scriem corect un text administrativ, publicistic, publicitar şi politic, apud Virgil Balaure, Utilizarea mărcii în relaţiile de piaţă, în Marketing, 5, 3 – 4, 1995 8 Olga Bălănescu, Redactare de texte: cum să scriem corect un text administrativ, publicistic, publicitar şi politic, Ed. Ariadna „ 98, Bucureşti, 2007, capitolul VIII “Textul publicitar”, p. 263 comunicarea în termeni oficiali, obiectivi, în care interesul emițătorului este concentrat pe formularea de acte verbale reprezentative); în comunicarea informală, încălcarea ei este apanajul individualizării fiecărui discurs. Discursul publicitar este foarte aproape de comunicarea orală, scopul emițătorului fiind mimarea oralității. Principiul AIDA se activează tocmai prin respectarea acestei maxime în cazul unor tipuri de reclame. Maxima calității presupune ca fiecare vorbitor să ofere doar acele informații despre care știe că sunt adevărate. Respectarea ei își găsește aplicație în conversația oficială, desfășurată în mediul formal dar și în discursul publicistic/ publicitar se pornește de la premisa că este respectată. Pentru a sugera respectarea ei, reclama se folosește de impactul mesajului iconic asupra publicului țintă (personajul garant care oferă încredere). Maxima relevanței are la bază păstrarea aceleiași axe referențiale pe tot parcursul actului conversațional. Este încălcată atunci când un interlocutor schimbă subiectul conversației. În discursul publicistic/publicitar se poate încălca această maximă în scopul obținerii unor efecte discursive (atragerea atenției). În reclame, subiectul conversației este produsul/serviciul promovat. În publicitatea românească este interzisă promovarea negativă a unui produs concurent. Maxima manierei se referă la modalitatea/stilul de concepere a intervenției verbale propriu-zise. Fiecare participant la actul conversațional ar trebui să-și construiască intervenția verbală clar, fără ambiguități. Numai prin respectarea acestei maxime se poate asigura transmiterea în bune condiții a întregului mesaj. În discursul publicitar, maxima manierei este în principiu respectată pentru că intenția publicitarului este să se apropie de consumator și se poate aplica în mod firesc principiul AIDA. În creațiile publicitare mai noi se manifestă tendința de a încălca această maximă din dorința de a șoca, de a atrage atenția asupra reclamei și asupra produsului. III. STUDIU DE CAZ Prima reclamă aleasă spre analiză este cea de la Murfatlar pentru vinul „Zestrea”. Această reclama respectă cu desăvarșire conceptul de tradiție, atât din punct de vedere al mesajului iconic, cât și celui textual, cele două fiind în concordanță. Astfel, având la bază ideea de tradiție, componenta iconică nu cunoaște forme ieșite din comun: observăm că în prim plan este amplasat produsul, sticla de vin “Zestrea”, iar fundalul reprezintă un cadru natural, și anume podgoria de unde au fost culeși strugurii din care a fost făcut vinul. Culorile folosite sunt calde, iar întreg cadrul conferă o senzație de familiaritate, de încredere consumatorului. La nivel textual, cel mai important element este titlul, în cazul de față “Primul vin după arșița din 2007”. Acesta are rolul de a capta atenția și a de stârni curiozitatea receptorului pentru a-l motiva să cumpere produsul. Creeaza, deci, condițiile optime pentru realizarea principiului AIDA. Totodata, titlul marchează idea de istoricitate, facandu-se referire la anul 2007, anul în care a apărut produsul. Corpul textului, “Murfatlar e un loc binecuvantat. Cel mai apreciat vin din Romania îi poartă numele”, ajută la poziționarea produsului ca fiind unul de top. Este redactat într -o manieră clară, pe înțelesul tuturor. În partea dreaptă, jos, este poziționat logo-ul Murfatlar. Elementul cheie pe care îl vizează acest tip de publicitate este menținerea loialității publicului. Acest aspect este în stransă legatura cu tradiția pentru că reiese id eea de continuitate, de loialitate a produsului, și implicit a alegerii făcute de consumator . Astfel, acesta devine un personaj hotărat, cu o personalitate bine conturată. În acest fel reiese componenta emoțională din cadrul acestei reclame. De asemenea, observăm că sunt respectate toate cele patru maxime: maxima calității ( pentru ca sunt transmise doar acele informații care sunt necesare pentru înțelegerea mesajului), maxima calității ( pentru că informațiile transmise sunt adevărate), maxima relevanței (pentru că se păstrează aceeași axă pe tot parcursul actului comunicational) și maxima manierei (pentru ca ideile expuse sunt clare, nu se folosesc ambiguități). Observăm așadar că această reclamă a fost special concepută pentru publicul țintă vizat, și anume pentru persoane „mature, echilibrate, conservatoare, stabile”. Este valorizat trecutul și ideea de continuitate, precum și expertiza confirmată de experiența în domeniu. Cea de-a doua reclamă este cea pentru vinul “Beciul domnesc”. Spre deosebire de prima reclamă, conceptul de tradiție nu mai este atât de pregnant, accentul cade în primul rand pe publicul țintă. La nivel iconic, în partea dreaptă este amplasat produsul, în cele două variante în care este comercializat ( roșu și alb), iar în partea stangă, pe un fundal neutru de culoare alba, întalnim personajele garant, un cuplu care savurează un pahar de vin roșu. Regăsim astfel tradiția sub forma arhetipului reprezentat de cuplu. În completare cu privirile foarte sugestive, întreg cadrul face trimitere la pasiune. Totodată, aceasta imagine are rolul de a portretiza publicul țintă, fiind în concordanță și cu mesajul textual. La nivel textual, titlul are rolul de a capta atenția și a de starni curiozitatea receptorului pentru a-l motiva să cumpere produsul (“Beciul domnesc un caracter aparte și nimic altceva”). Creeaza, deci, condițiile optime pentru realizarea principiului AIDA. Pe de o parte, titlul face referire la caracterul publicului ținta, oameni care știu ce vor și apreciază calitatea, și pe de altă parte reprezintă chiar beneficiul produsului. Sintagma “nimic altceva” are rolul de a poziționa produsul ca fiind cel mai bun. Corpul textului lipsește deoarece produsul deja are parte de încrederea consumatorilor; nu mai este nevoie de o descriere a acestuia. În partea dreaptă a titlului întalnim și logo-ul companiei. De asemenea, observăm că sunt respectate toate cele patru maxime: maxima calității ( pentru ca sunt transmise doar acele informații care sunt necesare pentru înțelegerea mesajului), maxima calității ( pentru că informațiile transmise sunt adevărate), maxima relevanței (pentru că se păstrează aceeași axă pe tot parcursul actului comunicational) și maxima manierei (pentru ca ideile expuse sunt clare, nu se folosesc ambiguități). Așadar, observăm ca această reclamă se îndepartează de tradițional, pentru că se încearcă o apropiere față de publicul țintă vizat. Ce-a de-a treia reclamă pentru vinul “Jidvei” are o modalitate de abordare cu totul diferită față de reclamele precedente, neconvențională, aș putea spune, și este axată în totalitate pe beneficiul consumatorului. La nivel iconic, reclama are în prim plan sticla de vin “Jidvei”, a cărei etichetă a alunecat ușor, făcand legătura cu personajul garant aflat în plan secundar, o tanără domnișoara poziționată cu spatele, care face topless. Imaginea acesteia este puțin blurată, ceea ce accentuează faptul că vinul este elementul principal al reclamei. Cadrul în care se situează este unul de vară, la mare, într-o zi toridă. Componenta iconică este în concordanță cu cea textuală. Titlul reclamei, “dopless…e doar începutul”, are la bază cuvantul “dopless” ( semicalc după limba engleză, termen folosit cu efect stilistic, format în romană prin analogie cu “topless”), care are rolul de a apropia consumatorul. Prin folosirea acestui termen înțelegem că publicul țintă vizat este unul tânăr, doritor de senzații tari. Aceasta este o reclamă destinată în primul rand bărbaților. Întreaga sintagmă sugerează faptul ca desfacerea unei sticle de vin Jidvei este primul pas pentru cei care își doresc sa experimenteze, sa se lase duși de val, să se distreze. Corpul textului lipsește, dar în schimb observăm prezența sloganului, în partea dreaptă jos (“Respectă-ți plăcerile!”), care, din nou, sugerează apropierea de consumator și totodată beneficiul produsului (plăcerea). Observăm prezența actului verbal directiv, deoarece locutorul emitent încearcă să-l determine pe interlocutor să desfășoare un anumit demers și are ca marcă folosirea imperativului. Deasupra sloganului este așezat logo-ul companiei. De asemenea, observăm că sunt respectate toate cele patru maxime: maxima calității ( pentru ca sunt transmise doar acele informații care sunt necesare pentru înțelegerea mesajului), maxima calității ( pentru că informațiile transmise sunt adevărate), maxima relevanței (pentru că se păstrează aceeași axă pe tot parcursul actului comunicational) și maxima manierei (pentru ca ideile expuse sunt clare, nu se folosesc ambiguități). IV. CONCLUZII Așadar, în urma analizei acestor trei reclame, putem observa că, deși promovează același produs, vinul românesc, unele companii aleg să respecte conceptul de tradiție, pe cand altele se îndepartează ușor de acesta, îndreptandu-se către neconvențional, în funcție de plublicurile țintă pe care le vizează. De asemenea, mesajul iconic este în deplină concordanță cu mesajul textual în toate cele trei cazuri, chiar dacă reclamele sunt diferit realizate și are ca scop apropierea de consummator, de publicul țintă vizat. BIBLIOGRAFIE   Bălănescu, Olga, Reclama românească, capitolele “Tradiţie şi inovaţie”, “Identitate culturală” Bălănescu, Olga, Redactare de texte: cum să scriem corect un text administrativ, publicistic, publicitar şi politic, capitolul VIII “Textul publicitar”, Ed. Ariadna „ 98, Bucureşti, 2007; 